Mežciems (Gaujienas pagasts)
Šis raksts ir par apdzīvotu vietu Gaujienas pagastā. Par citām jēdziena Mežciems nozīmēm skatīt nozīmju atdalīšanas lapu. Mežciems ir ciems Smiltenes novada Gaujienas pagastā. Atrodas pagasta ziemeļu daļā 4 km no pagasta centra Gaujienas, 40 km no novada centra Smiltenes un 166 km no Rīgas. Apdzīvotā vieta atrodas nomaļus no valsts nozīmes autoceļiem. Netālu no Mežciema atrodas aizsargājamais ģeoloģiskais un ģeomorfoloģiskais dabas piemineklis Kalamecu un Markuzu gravas.